CELEX: 32006R0545
Language: hu
Date: 2006-03-31 00:00:00
Title: A Bizottság 545/2006/EK rendelete ( 2006. március 31. ) az 1464/2004/EK rendeletnek a kokcidiosztatikumok és egyéb gyógyászati anyagok csoportjába tartozó  Monteban  takarmány-adalékanyag engedélyezésére vonatkozó feltételek tekintetében történő módosításáról   (EGT vonatkozású szöveg)

1.4.2006   
            
            
               HU
            
            
               Az Európai Unió Hivatalos Lapja
            
            
               L 94/26
            
         
      A BIZOTTSÁG 545/2006/EK RENDELETE
   
   (2006. március 31.)
   az 1464/2004/EK rendeletnek a kokcidiosztatikumok és egyéb gyógyászati anyagok csoportjába tartozó „Monteban” takarmány-adalékanyag engedélyezésére vonatkozó feltételek tekintetében történő módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (3) bekezdésére,
   mivel:
   
               (1)
            
            
               A kokcidiosztatikumok és egyéb gyógyászati anyagok csoportjába tartozó narazint (Monteban, Monteban G 100) a 70/524/EGK tanácsi irányelvvel (2) összhangban, meghatározott feltételek mellett engedélyezték. Ezen adalékanyagot az 1464/2004/EK bizottsági rendelet (3) tíz évre engedélyezte brojlercsirkék esetében, az engedélyt a forgalmazásáért felelős személyhez kötve. Ezen adalékanyagról mint meglévő anyagról az 1831/2003/EK rendelet 10. cikke alapján értesítést küldtek. Mivel az említett rendelkezésben előírt valamennyi információt benyújtották, ezen adalékanyagot felvették a takarmány-adalékanyagok közösségi nyilvántartásába.
            
         
               (2)
            
            
               Az 1831/2003/EK rendelet megengedi, hogy az adalékanyag engedélyezését módosítsák az engedély jogosultjának kérésére és az Európai Élelmiszer-biztonsági Hatóság (továbbiakban: a „Hatóság”) véleményének beszerzését követően.
            
         
               (3)
            
            
               2004. július 27-én elfogadott véleményében a Hatóság 50 μg/kg maximális maradékanyag-határérték (MRL) megállapítását javasolta a brojlercsirkék valamennyi nedves szövetére vonatkozóan, és ennek megfelelően a levágás előtti egynapos várakozási időt elegendőnek ítélte meg. Az Európai Gyógyszerügynökség által a hatóanyaggal kapcsolatban végzett bármely értékelés eredményeinek a fényében szükség lehet az e rendelet mellékletében említett maximális maradékanyag-határérték felülvizsgálatára.
            
         
               (4)
            
            
               A narazin adalékanyag (Monteban, Monteban G 100) engedélyének jogosultja a Bizottsághoz az engedély módosítására irányuló kérelmet nyújtott be, amelyben azt javasolta, hogy a Hatóság értékelése szerinti MRL-t vezessék be.
            
         
               (5)
            
            
               Az 1464/2004/EK rendeletet ezért ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Az 1464/2004/EK rendelet mellékletének helyébe e rendelet melléklete lép.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. március 31-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 268., 2003.10.18., 29. o. A 378/2005/EK bizottsági rendelettel (HL L 59., 2005.3.5., 8. o.) módosított rendelet.
   
      (2)  HL L 270., 1970.12.14., 1. o. Az 1831/2003/EK rendelettel hatályon kívül helyezett irányelv.
   
      (3)  HL L 270., 2004.8.18., 8. o.
   
      MELLÉKLET
      
         
                     Adalékanyag nyilvántartási száma
                  
                  
                     Az adalékanyag forgalmazásáért felelős személy
                  
                  
                     Adalékanyag
                     (Kereskedelmi név)
                  
                  
                     Összetétel, kémiai képlet, leírás
                  
                  
                     Állatfaj vagy -kategória
                  
                  
                     Maximális kor
                  
                  
                     Legkisebb megengedett tartalom
                  
                  
                     Legnagyobb megengedett tartalom
                  
                  
                     Egyéb előírások
                  
                  
                     Az engedélyezési időszak vége
                  
                  
                     Maximális maradékanyag-határérték (MRL) a vonatkozó, az érintett állatfajhoz vagy -kategóriához tartozó állatokból származó, állati eredetű takarmányban
                  
               
                     mg hatóanyag/kg teljes értékű takarmány
                  
               
                     Kokcidiosztatikumok és más gyógyászati anyagok
                  
               
                     „E 765
                  
                  
                     Eli Lilly and Company Limited
                  
                  
                     Narazin 100 g/kg
                     (Monteban Monteban G 100)
                  
                  
                     
                                  
                              
                              
                                 
                                    Az adalékanyag összetétele:
                                 
                                 
                                              
                                          
                                          
                                             Narazin: 100 g aktivitás/kg
                                          
                                       
                                              
                                          
                                          
                                             Szójabab-olaj vagy ásványi olaj: 10–30 g/kg
                                          
                                       
                                              
                                          
                                          
                                             Vermikulit: 0–20 g/kg
                                          
                                       
                                              
                                          
                                          
                                             Szója- vagy rizskorpa qs 1 kg
                                          
                                       
                           
                                  
                              
                              
                                 
                                    Hatóanyag:
                                 
                                 
                                              
                                          
                                          
                                             Narazin, C43H72O11
                                             
                                          
                                       
                                              
                                          
                                          
                                             CAS-szám: 55134-13-9
                                          
                                       
                                              
                                          
                                          
                                             A Streptomyces aureofaciens (NRRL 8092) által termelt poliéter monokarboxilsav, granulátum formában
                                          
                                       
                                              
                                          
                                          
                                             Narazin A aktivitás: ≥ 90 %
                                          
                                       
                           
                  
                     Brojlercsirkék
                  
                  
                     —
                  
                  
                     60
                  
                  
                     70
                  
                  
                     A vágás előtt legalább 1 napig tilos alkalmazni.
                     A használati utasításban feltüntetendő:
                     
                                  
                              
                              
                                 »Lófélékre, pulykákra és nyulakra veszélyes”
                              
                           
                                  
                              
                              
                                 »Ez a takarmány ionofort tartalmaz: egyes gyógyászati anyagokkal (pl. tiamulin) való egyidejű alkalmazása ellenjavallott lehet.«
                              
                           
                  
                     2014.8.21.
                  
                  
                     50 μg/kg brojlercsirke valamennyi nedves szövete esetében”